Sagunt restablix el Servei Urbà de Viatgers i la Zona Blava
03 de juny 2020

![Imagen 1](/media/wqgp5j53/98maq_autobus-cast.jpg)![Imagen 2](/media/3r1lzddy/c_javier-raro.jpg)

Sagunt restablirà el Servei de Viatgers des de demà 4 de juny i la Zona Blava des del dilluns 8 de juny. El departament de Mobilitat Urbana ha decidit recuperar durant els pròxims dies estos dos servicis que depenen del departament.

  

Des de demà, dijous 4 de juny, es restablirà el Servei Urbà de Viatgers amb les seues línies, horaris i freqüències de pas habituals, anteriors a la crisi sanitària. Segons el regidor de Mobilitat Urbana, Javier Raro, este canvi es deu al fet que en els últims dies «**hem detectat un augment de la mobilitat amb autobús, i per això, malgrat que el nombre de viatgers no aconseguix el 30% de l'habitual, des d'este dijous el donarem amb normalitat amb l'objectiu d'oferir als nostres veïns el màxim servici**».​

  

![](/media/aobjl3od/98img_6775.jpg)

L'únic servici que no es recuperarà serà el Bus de Nit, «**que es posarà en marxa en les pròximes setmanes**». A més, Raro ha informat que, des de dimarts passat, la línea del Port de Sagunt-Sagunt-València, dependent de la Conselleria, «**ha recuperat algunes de les seues freqüències adaptant-se també a l'augment de demanda**». Per a consultar tota la informació respecte als horaris d'autobús, es pot fer a través de [www.avsa.es​](http://www.avsa.es/).

D'altra banda, des de dilluns que ve 8 de juny, es recuperarà el servici d'ORA (Zona Blava), per tant, a partir del dilluns, els parquímetres tornaran a estar operatius. «**El servici es va suspendre després de decretar-se l'Estat d'Alarma i ara, amb el retorn de l'activitat comercial, el recuperem amb l'objectiu de facilitar l'aparcament en zones més comercials**», ha assegurat el regidor.

  

![](/es-va/Actualidad/PublishingImages/2020/68c_autobus val.jpg)  
  
![](/es-va/Actualidad/PublishingImages/2020/68c_zona azul.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/sagunt-restablix-el-servei-urba-de-viatgers-i-la-zona-blava/ "Facebook")
*   [](http://twitter.com/share?url=https://aytosagunto.es/va/actualitat/sagunt-restablix-el-servei-urba-de-viatgers-i-la-zona-blava/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-restablix-el-servei-urba-de-viatgers-i-la-zona-blava/ "Linked In")
*   [](mailto:?body=https://aytosagunto.es/va/actualitat/sagunt-restablix-el-servei-urba-de-viatgers-i-la-zona-blava/)